

**Павлодар ауданы Заря ауылдық округінің Заря ауылының кейбір көшелерін қайта атау туралы**

Павлодар облысы Павлодар ауданы Заря ауылдық округі әкімінің 2020 жылғы 9 маусымдағы № 1-03-03 шешімі. Павлодар облысының Әділет департаментінде 2020 жылғы 12 маусымда № 6845 болып тіркелді

      Қазақстан Республикасының 1993 жылғы 8 желтоқсандағы "Қазақстан Республикасының әкімшілік-аумақтық құрылысы туралы" Заңының 14- бабы 4) тармақшасына, Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Занының 35-бабы 2-тармағына сәйкес, Заря ауылдық округінің Заря ауылы тұрғындарының пікірін ескере отырып және 2019 жылғы 13 желтоқсандағы облыстық ономастика комиссиясының қорытындысы негізінде, Заря ауылдық округінің әкімі ШЕШІМ ҚАБЫЛДАДЫ:

      1. Павлодар ауданы Заря ауылдық округінің Заря ауылының келесі көшелері:

      "Ленин" көшесі "Егемендік" көшесі болып;

      "Дерибас" көшесі "Сәкен Рымжанов" көшесі болып қайта аталсын.

      2. Осы шешімнің орындалуын бақылауды өзіме қалдырамын.

      3. Осы шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Заря ауылдық округінің әкімі* | *Р. Капанов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК